આ અંગે મળતી માહિતી અનુસાર સુરત જિલ્લાના માંડવી તાલુકાનાં તડકેશ્વર ગામે રહેતા કિશોરભાઇ પ્રેમચંદભાઈ સુરતી નાઓ છેલ્લા ઘણા સમયથી કેંસરની બીમારીથી પીડાતા હતા જેથી તેમની પત્ની શકુંતલાબેન (38) નાઓ પતિની સેવા ચાકરી કરતાં હિંમત હારી ગયા હતા અને માનસિક રીતે પણ પડી ભાંગ્યા હતા ગત સોમવારના રોજ પરિવારના સભ્યો રાત્રિ સમયે સૂઈ ગયા હતા ત્યારે શકુંતલાબેને ઘરના રસોડામાં જઈ લોખંડની એંગલ સાથે ઓઢણી વડે ગળે ફાંસો ખાઈ આત્મહત્યા કરી લીધી હતી. જે અંગે માંડવી પોલીસે ગુનો નોંધી આગળની તપાસ હાથ ધરી છે.